जाने-माने कवि वरवर राव

ये हैं वामपंथी विचारक और कवि वरवर राव, वकील सुधा भारद्वाज, मानवाधिकार कार्यकर्ता अरुण फ़रेरा, गौतम नवलखा और वरनॉन गोंज़ाल्विस.

गिरफ़्तार किए गए सभी लोग मानवाधिकार और अन्य मुद्दों को लेकर सरकार के आलोचक रहे हैं.

सुधा भारद्वाज वकील और ऐक्टिविस्ट हैं. गौतम नवलखा मानवाधिकार कार्यकर्ता और पत्रकार हैं. वरवर राव वामपंथी विचारक और कवि हैं, जबकि अरुण फ़रेरा वकील हैं. वरनॉन गोंज़ाल्विस लेखक और कार्यकर्ता हैं.

गिरफ़्तारी पर पुणे पुलिस बहुत संभल कर बात कर रही है और जानकारी बहुत कम है.

पुणे पुलिस के जॉइंट कमिश्नर ऑफ़ पुलिस (लॉ एंड ऑर्डर) शिवाजी बोडखे ने बीबीसी से बातचीत में गिरफ्तार लोगों को "माओवादी हिंसा का दिमाग़" बताया है.

उन्होंने कहा, ''ये लोग हिंसा को बौद्धिक रूप से पोषित करते हैं... अब अगला क़दम ट्रांज़िट रिमांड लेना है... हम अदालत में इनके ख़िलाफ़ सबूत पेश करेंगे... इन सभी को पुणे लाया जाएगा."

इस बीच समाचार एजेंसी पीटीआई के मुताबिक इतिहासकार रोमिला थापर और चार अन्य कार्यकर्ताओं ने इन गिरफ़्तारियों के ख़िलाफ़ सुप्रीम कोर्ट में याचिका दाखिल की है. 

सुधा भारद्वा... अधिकतम 4000 वर्णों के लिए लेख जारी रखें:
ज

सुप्रीम कोर्ट के मुख्य न्यायाधीश दीपक मिश्रा ने मामले को अत्यंत महत्वपूर्ण मानते हुए कहा है कि इसकी सुनवाई बुधवार दोपहर बाद 3.45 पर होगी.

याचिकाकर्ताओं ने इस मामले की स्वतंत्र जांच कराए जाने की मांग की है. 

उधर, राष्ट्रीय मानवाधिकार आयोग ने इन गिरफ़्तारियों पर स्वतः संज्ञान लिया है. आयोग ने कहा है कि पुलिस ने गिरफ़्तारी में नियमों का पालन नहीं किया है और इसमें मानवाधिकारों का उल्लंघन हुआ है. मानवाधिकार आयोग ने महाराष्ट्र पुलिस से चार हफ़्तों के भीतर जवाब मांगा है.  

ये गिरफ़्तारियां संविधान के ख़िलाफ़ तख़्तापलट हैं: अरुंधति रॉय

गौतम नवलखा पर कोर्ट में जवाब नहीं दे पाई पुलिस

गिरफ़्तारियों का बचाव

आलोचकों के मुताबिक़ इन बुद्धिजीवियों की गिरफ़्तारियों ने उस सोच को मज़बूत किया है कि मोदी सरकार को अपनी नीतियों की आलोचना बर्दाश्त नहीं. 

उधर भाजपा के राज्यसभा सांसद राकेश सिन्हा ने गिरफ़्तारियों का बचाव किया और कहा, "अमरीका में पढ़े-लिखे लोग ही बम पटक रहे हैं. पढ़े-लिखे लोग ही जिहाद में आ रहे हैं."

माना जा रहा है कि पुणे पुलिस की तरफ़ से मंगलवार की गिरफ़्तारियों का संबंध जनवरी में भीमा कोरेगांव हिंसा से है. तब दलित कार्यकर्ताओं और कथित ऊंची जाति के मराठों के बीच हिंसा हुई थी.

शिवाजी बोडखे के मुताबिक पुणे पुलिस जनवरी से ही मामले की जांच कर रही थी.

जून महीने में मीडिया के एक हिस्से में एक चिट्ठी मिलने का दावा किया गया था जिसमें पूर्व प्रधानमंत्री राजीव गांधी की तर्ज पर प्रधानमंत्री नरेंद्र मोदी की हत्या की साज़िश की बात की गई थी. 

इस चिट्ठी का स्रोत और विश्वसनीयता सवालों के घेरे में है. शिवाडी बोडखे ने इस कथित पत्र पर कोई टिप्पणी करने से मना कर दिया.

कौन हैं वो मानवाधिकार कार्यकर्ता, जिन पर हुई है पुलिस कार्रवाई

कार्यकर्ताओं की गिरफ़्तारी पर किसने क्या कहा

भीमा कोरेगांव: पाँच मानवाधिकार कार्यकर्ता गिरफ़्तार

वरनॉन गोंज़ाल्विस (बीच में)

'सरकार की आलोचना नक्सली नहीं बना देता'

सुप्रीम कोर्ट के पूर्व जज जस्टिस पीबी सावंत ने इन ताज़ा गिरफ़्तारियों को "राज्य का आतंक" और "भयानक आपातकाल" बताया है.

बीबीसी से बात करते हुए उन्होंने कहा, "आज जो हो रहा है वो स्टेट टेररिज़्म है. आप विपक्ष और आलोचकों की आवाज़ कैसे दबा सकते हैं. सरकार के विरोध में अपनी बात रखना सबका अधिकार है. अगर मुझे लगता है कि ये सरकार आम लोगों...